CELEX: 22005D0082
Language: hu
Date: 2005-06-10 00:00:00
Title: Az EGT-Vegyesbizottság 82/2005 határozata (2005. június 10.) az EGT-megállapodás XIII. mellékletének (Közlekedés) módosításáról

13.10.2005   
            
            
               HU
            
            
               Az Európai Unió Hivatalos Lapja
            
            
               L 268/13
            
         
      AZ EGT-VEGYESBIZOTTSÁG 82/2005 HATÁROZATA
   
   (2005. június 10.)
   az EGT-megállapodás XIII. mellékletének (Közlekedés) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyv módosított és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2005. április 29-i 68/2005 EGT-vegyesbizottsági határozat (1) módosította.
            
         
               (2)
            
            
               A HL L 220., 2004.6.21., 3. o. számában helyesbített, az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendelet (2) célja, hogy a vasúti rendszerek kölcsönös átjárhatósági szintjét növelje, s az európai vasúti rendszer biztonsága tekintetében egységes megközelítést dolgozzon ki.
            
         
               (3)
            
            
               Az ügynökség tevékenysége érintheti a vasutak biztonságának és kölcsönös átjárhatóságának mértékét az Európai Gazdasági Térségben.
            
         
               (4)
            
            
               A 881/2004/EK rendeletet ezért be kell építeni a megállapodás szövegébe annak érdekében, hogy lehetővé váljon az EFTA-államok teljes jogú részvétele az Európai Vasúti Ügynökségben,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete az e határozat mellékletében meghatározottak szerint módosul.
   2. cikk
   A 881/2004/EK rendelet izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében ki kell hirdetni, hitelesek.
   3. cikk
   Ez a határozat 2005. június 11-én lép hatályba, amennyiben a megállapodás 103. cikkének (1) bekezdése szerinti értesítéseket eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.
   
      Kelt Brüsszelben, 2005. június 10-én.
      
         
            az EGT-Vegyesbizottság részéről
         
         
            az elnök
         
         Richard WRIGHT
         
      
   
   
      (1)  HL L 239., 2005.9.15., 57. o.
   
   
      (2)  HL L 164., 2004.4.30., 1. o.
   
   
      (3)  Alkotmányos követelmények merültek fel.
   
      MELLÉKLET
      A megállapodás XIII. mellékletének 42e. pontja (2004/49/EK európai parlamenti és tanácsi irányelv) után a következőket kell beilleszteni:
      
                  „42f.
               
               
                  
                     32004 R 0881: Az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendelet (HL L 164., 2004.4.30., 1. o.), amelynek helyesbített szövegváltozatát a HL L 220., 2004.6.21., 3. o. tartalmazza.
                  A rendeletet e megállapodás alkalmazásában a következő kiigazításoknak megfelelően kell értelmezni:
                  
                              a)
                           
                           
                              Amennyiben a következők erről eltérően nem rendelkeznek, valamint a megállapodás 1. jegyzőkönyvének rendelkezései ellenére a »tagállam(ok)« kifejezés, illetve a rendeletben található más, a tagállamok közigazgatási intézményeire vonatkozó egyéb kifejezések magukban foglalják az EFTA-államokat és azok közigazgatási intézményeit is. Az 1. jegyzőkönyv 11. bekezdését alkalmazni kell.
                           
                        
                              b)
                           
                           
                              Az EFTA-államok vonatkozásában az Ügynökség – amikor és ahogyan szükséges – segíti az EFTA Felügyeleti Hatóság, illetve az Állandó Bizottság munkáját.
                           
                        
                              c)
                           
                           
                              Az Ügynökség által létrehozott munkacsoportokban az EFTA-államoknak megfelelő képviseletet kell biztosítani.
                           
                        
                              d)
                           
                           
                              A 23. cikk a következő bekezdéssel egészül ki:
                              »Az EFTA-államok az Ügynökség és annak alkalmazottai tekintetében az Európai Közösségek kiváltságairól és mentességeiről szóló jegyzőkönyvet és a jegyzőkönyv értelmében elfogadott szabályokat alkalmazzák.«;
                           
                        
                              e)
                           
                           
                              A 24. cikk a következő bekezdéssel egészül ki:
                              »5.   Az Európai Közösségek egyéb alkalmazottaira vonatkozó alkalmazási feltételekről szóló rendelet 12. cikke (2) bekezdésének a) pontjától eltérve az EFTA-államok teljes jogú állampolgárait az Ügynökség ügyvezető igazgatója szerződéssel foglalkoztathatja.«;
                           
                        
                              f)
                           
                           
                              A 25. cikk (2) bekezdésének b) pontjában az »Európai Parlament, a Tanács és a Bizottság« szavak helyébe az »Európai Parlament, a Tanács, a Bizottság és az EFTA Felügyeleti Hatóság« lép.
                           
                        
                              g)
                           
                           
                              A 26. cikk a következő bekezdéssel egészül ki:
                              »5.   Az EFTA-államok az igazgatási tanács munkájában korlátozások nélkül részt vesznek, s munkájuk során az Európai Unió tagállamaival azonos jogokkal és kötelezettségekkel rendelkeznek, kivéve a szavazati jogot.«;
                           
                        
                              h)
                           
                           
                              A 33. cikk a következő bekezdéssel egészül ki:
                              »4.   EFTA-államban tett látogatások végeztével az Ügynökség jelentését az EFTA Felügyeleti Hatóságnak is megküldi.«;
                           
                        
                              i)
                           
                           
                              A 37. cikk (1) bekezdése a következőkkel egészül ki:
                              »Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletet (1) e rendelet alkalmazásában az Ügynökség EFTA-államokat érintő dokumentumai esetében is alkalmazni kell.
                           
                        
                              j)
                           
                           
                              A 38. cikk a következő bekezdéssel egészül ki:
                              »10.   Az EFTA-államok részt vállalnak a (2) bekezdés első francia bekezdésében említett, a Közösség által biztosított pénzügyi hozzájárulásban. E célból a 82. cikk (1) bekezdésének a) pontjában és a megállapodás 32. jegyzőkönyvében megállapított eljárást értelemszerűen kell alkalmazni.« ”.
                           
                        
            
         (1)  HL L 145., 2001.5.31., 43. o.«;